ନୀଳଗିରିଃ ବାଲେଶ୍ବର ଜିଲ୍ଲା ନୀଳଗିରି ଆଇଟିଡିଏ ଅଫିସରେ ବିଭିନ୍ନ କାର୍ଯ୍ୟର ଆରଟିଆଇ ତଥ୍ୟ ମାଗିବା ପରେ ତଥ୍ୟ ଦେବା ଦେବା କହି ବାରମ୍ବାର ଘୁରାଇ ଶେଷରେ ମନାକରିବା ଘଟଣା ଏବେ ଆନ୍ଦୋଳନ ରୂପ ନେଇଛି। ବରିଷ୍ଠ ଆଇନଜୀବୀ ଏବଂ ପୂର୍ବତନ ବିଧାୟକ ଆରଟିଆଇ ମାଗିଲେ ବି ତଥ୍ୟ ଦିଆଯାଉନାହିଁ।
ସୂଚନାଯୋଗ୍ୟ ନୀଳଗିରି ଗୋଟେ ଆଦିବାସୀ ବ୍ଲକ ହୋଇଥିବା ବେଳେ ଅଞ୍ଚଳରେ ଉନ୍ନୟନ ନାଁରେ ରାଜ୍ୟ ଓ କେନ୍ଦ୍ର ସରକାରଙ୍କ ପଦତ୍ତ କୋଟିକୋଟି ଟଙ୍କାର ଅନିୟମିତତା ଅଭିଯୋଗ ଉଠିଥିଲା।ବହୁ ସ୍ଥାନରେ ଏନଆରଇଜିଏସ ଯୋଜନାରେ ମେସିନରେ କାମ କରି ହିତାଧିକାରୀଙ୍କ ଜାଲ ଟିପ ଓ ଦସ୍ତଖତ କରାଯାଇ ଟଙ୍କା ଉଠାଣ ହୋଇଛି।ପିଏଲସି ମିଟିଙ୍ଗ ରେ ରିଜୋଲେସନକୁ ଉଲ୍ଲଂଘନ କରି କୋଟିଏ ଟଙ୍କାର ଉର୍ଦ୍ଧ୍ବ କାମ ଗୁଡିକ ଟେଣ୍ଡର ନକରି ଡିପାର୍ଟମେଣ୍ଟ କରାଯାଉଛି।ରାଜନେତା ମାନଙ୍କ ଚିଠାରେ କାମ ଦିଆଯାଇ ଖୋଲା ଖୋଲି ନିୟମକୁ ଉଲଂଘନ କରାଯାଉ ଥିବା ଅଭିଯୋଗ ଉଠିଛି।
ଖାଲି ସେତିକି ନୁହଁ ଆଦିବାସୀମାନଙ୍କୁ ସ୍ୱାବଲମ୍ବୀ ନେଇ ବହୁ ଯୋଜନାରେ ଆସିଥିବା ଅର୍ଥକୁ ସଠିକ ବିନିଯୋଗ କରାନଯାଇ ଅର୍ଥ ଗୁଡିକ ହଡପ ହୋଇଥିବା କୁହାଯାଇଛି। ନୀଳଗିରିର ପୂର୍ବତନ ବିଧାୟକ ଚିତ୍ତରଞ୍ଜନ ଷଡ଼ଙ୍ଗୀ ସମସ୍ତ ବିବରଣୀ ଜାଣିବା ପାଇଁ ବିଭିନ୍ନ ଯୋଜନାରେ କାମ ଗୁଡିକ ର ବିଲ,ଏଷ୍ଟିମେଣ୍ଟ ସମେତ ବହୁ ଗୁରୁତ୍ୱପୂର୍ଣ୍ଣ ତଥ୍ୟ ଆରଟିଆଇ ରେ ମାଗିଥିଲେ।ତାଙ୍କୁ ନିଶ୍ଚିତ ଦିଆଯିବ ବୋଲି ବାରମ୍ବାର କର୍ମଚାରୀ ଓ ଅଧିକାରୀ କହି ଆସୁଥିଲେ।ମାସେ ପୁରିବାରୁ ପୁଣି ଶ୍ରୀ ଷଡ଼ଙ୍ଗୀ ତଥ୍ୟ ଦିଅନ୍ତୁ ନଚେତ ମୁଁ ଅପିଲି କରିବି ବୋଲି କହିଥିଲେ।ପୁଣି ତାଙ୍କୁ ତାରିଖ ଉପରେ ତାରିଖ ଗଡାଇ ଗଡାଇ ଚାଲିଥିଲେ।ଅପିଲି ତାରିଖ ଗଡିଯିବା ପରେ ସେ ପୁଣି ମାଗିବାରୁ ବିଭାଗୀୟ କିରାଣୀ ଆଉ ଦେଇହେବନି ପିଏ ଙ୍କୁ କୁହନ୍ତୁ ବୋଲି କହିଥିଲେ। ପୁଣି ଷଡ଼ଙ୍ଗୀ ପିଏଙ୍କୁ ପଚାରିବାରୁ ନିରାଶ ହୋଇ ଶେଷରେ ଆନ୍ଦୋଳନ ନିଷ୍ପତ୍ତି ନେଇଛନ୍ତି।
ଏକ ସାମ୍ବାଦିକ ସମ୍ମିଳନୀ ଜରିଆରେ ସେ ବିଭାଗର ଏଭଳି ବ୍ୟବହାର ଉପରେ ବର୍ଷିଛନ୍ତି।ଜଣେ ବରିଷ୍ଠ ଆଇନଜୀବୀ ଓ ପୂର୍ବତନ ବିଧାୟକଙ୍କୁ ଯଦି ଆରଟିଆଇ ତଥ୍ୟ ଦିଆନଯାଇ ଏଭଳି ମାନସିକ ନିର୍ଯ୍ୟାତନା ଦିଆଯାଉଛି ତାହେଲେ ସାଧାରଣ ଲୋକେ କିପରି ଉପକୃତ ହେଉଥିବେ ତାହା ସ୍ପଷ୍ଟ ଅନୁମାନ କରିହେଉଛି।ତେବେ ଏଭଳି ବ୍ୟବହାର ପ୍ରତିବାଦରେ ସେ ଆଗାମୀ ୨୫ ତାରିଖ ଦିନ ଆଇଟିଡିଏ ଅଫିସ ସାମ୍ନାରେ ଧାରଣା ଦେବେ ବୋଲି ସୂଚନା ଦେଇଛନ୍ତି।ଯେ ପର୍ଯ୍ୟନ୍ତ ଅଧିକାରୀ ତଥ୍ୟ ପ୍ରଦାନ କରି ନାହାଁନ୍ତି ସେ ପର୍ଯ୍ୟନ୍ତ ଧାରଣା ଚାଲୁ ରହିବ ବୋଲି ଚରମ ଚେତାବନୀ ଦେଇଛନ୍ତି।
